ATLETIEK - DIEëT | Health24
Posted by: Ilse | 2004/02/17
ATLETIEK - DIEëT
My dogter is 'n atleet wat tot dusver hierdie seisoen goed gevaar het. Ek vind dat sy baie stresvol is voor 'n byeenkoms en nie veel wil eet nie. Die byeenkomste is ook redelik opmekaar, soms twee 'n week. My vraag is, wat kan sy eet voor en tydens 'n byeenkoms wat haar net daardie ekstra energie en krag kan gee en wat ook vullend is, aangesien sy nie 'n eetlus het. Sy is baie fiks, maar ek kan sien dat sy nie meer die energiebolletjie is wat sy was aan die begin van die seisoen nie.
Dit is belangrik dat atlete koolhidrate met 'n hoe glisemiese indeks (GI) voor, tydens en onmiddellik na strawwe inspanning moet eet, om dit energie-reserwes van die liggaam aan te vul. Daar is baie produkte beskikbaar soos energiestafies, en energiedranke soos Energade, Powerade of Lucozade. Sy moet liefs hierdie produkte toets tydens gewone oefensessies om te sien watter akkordeer die beste met haar. Sy sal dan hierdie produkte kan gebruik wanneer sy deelneem. Dit is ook belangrik dat haar dieet baie koolhidrate met 'n lae GI bevat om die energiebronne van haar liggaam aan te vul tussen byeenkomste. Die stres speel ook 'n belangrike rol en sy moet ontspanningsoefeninge probeer doen en sorg dat sy genoeg slaap inkry.